สวัสดีค่ะ หนูเป็นผู้ป่วยโรคซึมเศร้าอยู่ค่ะ ตอนนี้ได้รับยามาจะครบ 4เดือนแล้วค่ะ จากการที่ประเมิณอาการของตัวเองก็ดีขึ้นตามลำดับ แต่มีข้อสงสัยอีกอย่างนึงค่ะ อาการเศร้าของหนูเริ่มดีขึ้นแล้ว อารมณ์ปรกติ กิจกรรมที่เราเคยทำเคยชอบก็กลับมาทำมาชอบเหมือนเดิมแล้ว แต่บางครั้งก็มีหงุดหงิดบ้างตามแต่ปัจจัยที่เข้ามากระทบในแต่ละวัน ซึ่งเราก็พอจะรู้ตัวเองอยู่ แต่อาการที่ไม่อยากเข้าสังคม กลัวเจอคนที่รู้จักมาทัก ไม่รู้จะคุยอะไรกับเพื่อน หรือแม้แต่ญาติพี่น้อง รู้สึกว่าเราไม่มีตัวตนในสังคม ในขณะเดียวกันที่เราก็มีความรู้สึกเหงาบ้างที่ไม่ค่อยมีเพื่อน แต่พอมีเพื่อนเข้ามาแล้วเรารู้สึกว่าชีวิตวุ่นวาย หลายเรื่องหลายปัญหา เลยไม่อยากจะยุ่งกับใครให้มาก แต่เราก็ไม่อยากอยู่แบบโดดเดี่ยว คือมันขัดแย้งกันเองภายในตัวเรา อันนี้มันเป็นอาการของโรคซึมเศร้าหรือเปล่าค่ะ หรือเพราะเรามีโลกส่วนตัวสูง หรืออะไรกันแน่ เคยคุยกับแพทย์แต่แพทย์ก็แค่ให้ยามากินไม่บอกรายละเอียดว่าเราเป็นอะไรแล้วต้องทำตัวอย่างไร รบกวนสอบถามและให้คำปรึกษาหนูด้วยนะค่ะ บางทีก็รู้สึกทรมานกับความรู้สึกขัดแย้งในใจของตัวเองตลอดเวลาค่ะ ขอบล่วงหน้านะค่ะคุณ
สวัสดีค่ะ ก่อนอื่นได้ไปพบจิตแพทย์ และได้รับการรักษาด้วยยาแล้วนะค่ะซึ่งการรักษาด้วยยาเป็นการรักษาวิธีที่ดีมากค่ะแต่การซึมเศร้าการแยกตัวออกจากสังคม หรือ การเข้ากับคนในสังคม หรือ กลุ่มเพื่อนไม่ได้ยังต้องได้รับการทำจิตบำบัดด้วยค่ะซึ่งการได้พูดคุยกับนักจิตบำบัดจะช่วยได้ค่ะเพราะจะได้แสดงความรู้สึกของเราออกมาให้ได้มากที่สุดค่ะค้นหาสาเหตุร่วมกันค่ะได้แสดงวิธีการแก้ปัญหา หรือ วิธีที่เราคิดว่าสามารถที่จะนำมาปรับปรุงให้เราดีขึ้นได้ค่ะแนะนำปรึกษาจิตแพทย์ว่าสามารถที่จะเข้ากลุ่มบำบัดร่วมด้วยได้หรือไม่ค่ะ